**מידעון ינואר 2017**

**מה במידעון?**

* **בריאות**
* הרחבת סל הבריאות
* **ביטוח לאומי**
* עדכון זכאות ילדים לגמלאות ילד נכה לפי רמת ה-DQ

**בריאות**

**הרחבות בסל הבריאות**

הוועד הציבורית להרחבת סל שירותי הבריאות לשנת 2017  החליטה להכניס כ- 106 תרופות וטכנולוגיות שונות עבור כ- 75,000 איש, בעלות כוללת של 469.8 מיליון ש"ח. בין יתר החידושים הוכללו טכנולוגיות לחולי אפילפסיה, וקצבות לרפואה משקמת בדגש על סדים טיפוליים לילדים, והרחבת מימון מכשירי שמיעה לבוגרים גילאים 31-50.

|  |  |
| --- | --- |
| סוג | מי זכאי |
| סדים לתיקון לקות אורתופדית מולדת | הסדים יינתנו בהתאם להמלצת מומחה באורתופדיה, ולפי הקטיגוריות הבאות:   1. סד לכף רגל קלובה (foot club( 2. סד לפריקה התפתחותית במפרקי הירכיים hip of dysplasia developmental   ( DDH |
| סדי AFO לשמירת מנח וטווחי תנועה בכפות הרגליים (באחריות משרד הבריאות) | הסדים יינתנו בהתאם להמלצת מומחה באורתופדיה, ולעונים על הקטיגוריות הבאות:   1. ילדים עם פוטנציאל עתידי להליכה 2. ילדים שנזקקים לתנוחת רגל טיפוסית לצורך עמידה |
| גירוי מוחי עמוק לטיפול בבגירים הסובלים מאפילפסיה עמידה | עבור חולי אפילפסיה בגירים הסובלים מהתקפים מסוג Onset Partial בין אם היתה התרחבות למוקדים נוספים ובין אם לאו, אשר קיבלו המלצה מנירולוג לטיפול זה, ועונים על אחד מאלה:   1. מיצוי טיפול תרופתי באפילפסיה. 2. לאחר מיצוי טיפול ב-VNS. |
| מכשירי אינהלציה מסוג VMT לחולי סיסטיק  פיברוזיס | הרחבת מסגרת ההכללה בסל עבור כלל הילדים החולים בסיסטיק פיברוזיס CF עד גיל 18.  (CF (עד גיל 18  זכאות אחת לשנתיים |

**ביטוח לאומי**

**עדכון זכאות ילדים לגמלאות ילד נכה לפי רמת ה-DQ**

**מה זה DQ?** DQ הוא קיצור למילים **Developmental Quotient** – קרי; מדד התפתחותי, המשקף את רמת ההתפתחות של הילד/ה, המתקבל מחישוב הגיל התפקודי של הילד/ה חלקי גילו/ה הכרונולוגי. משמע הדבר את ילד/ה בן/ת 4 מתפקד/ת בממוצע כיל/ד בן/ת 2 סימן שתיקבע לו/ה רמת DQ 50 .

**החידוש:** ביום 4 בדצמבר 2017 פרסם המוסד לביטוח לאומי נוהל חדש המסדיר את זכאותם של ילדים לגמלאות ילד נכה לפי רמת ה-DQ שנקבעה להם.

מדובר בילדים שבסופו של דבר יאובחנו כבעלי מוגבלות שכלית התפתחותית ברמה קלה עד בינונית או כילדים על הספקטרום האוטיסטי, שזכאים לקצבת ילד נכה. יש לציין כי תחולת השינויים הינה מיום הפרסום, קרי מ- 2 בדצמבר 2017. ניתן לקבוע זכאות שנה רטרואקטיבית, בהתאם למועד הגשת התביעה. חשוב להדגיש כי בהתאם לסעיף 5 לכללי התשלום הרטרואקטיבי בילד נכה; ניתן יהא לשלם עד שנה לפני הגשת התביעה, ממועד הופעת התסמינים וקיום עומס טיפולי או האבחון, לפי המוקדם מבניהם.

עוד נציין כי כבר בתחילת פברואר 2017 הצהירו משרד הבריאות והרווחה כי כל פעוט עם די קיו 62 ומטה יהיה זכאי גם למעון יום שיקומי, וכי הינם מתכוונים ליישם את הזכאות ולהיערך בהתאם לצורך.

ההנחיות זה יחולו על מקרים חדשים; תביעות חוזרות; וכן מקרים שנדונים בשל מעקב ותום זמניות.

|  |  |  |  |
| --- | --- | --- | --- |
| מי זכאי | שיעור הזכאות | משך הזכאות | אופן המימוש |
| DQ 55 ומטה | 100% בשל צורך בנוכחות קבועה | זכאות ראשונה תיקבע בהתאם למבחני הDQ מגיל 9 חודשים ועד גיל 5 שנים. בשל אורך ההליך, ולשם עדכון זכאות בזמן, בגיל 4 שנים ישלח משרד הרווחה והשירותים החברתיים מכתב להורים המידע אותם בצורך לבצע אבחון מוגבלות שכלית התפתחותית במשרד הרווחה. מגיל 5 שנים  תיקבע זכאות בהתאם לאבחון מהאגף למוגבלות שכלית התפתחותית, או בהתאם לתפקוד הילד/ה באותה העת. ניתן לקבוע המשך זכאות בהתאם להמצאת אבחון מהאגף לטיפול באדם עם מש"ה, גם ללא זימון לוועדה.  במידה ואין אבחון ברור עד גיל 5 שנים, אזי יש לזמן את המשפחה והילד/ה לוועדה לבחון המשך הזכאות. | קביעת זכאות תתבצע על בסיס 2 המסמכים הבאים:   1. אבחון רופא התפתחותי מהמכון להתפתחות הילד. 2. אבחון פסיכולוג מהמכון להתפתחות הילד.   לא ניתן לקבוע זכאות בשל DQ62 ומטה ללא 2 המסמכים האמורים.  מן הראוי יהא לתת את ההחלטה בהסתמך על מסמכים אלו בלבד, ללא צורך בזימן הילד/ה ו/או ההורים- הן בתביעה הראשונה והן בתום זמניות.  במידה והרופא/ה סבור/ה שיש לזמן את הילד לועדה, יש לנמק הבקשה. |
| DQ 62-56 | %50 בשל הצורך בהשגחה מתמדת | זכאות ראשונה תיקבע בהתאם למבחני הDQ מגיל 9 חודשים ועד גיל 5 שנים. בשל אורך ההליך, ולשם עדכון זכאות בזמן, בגיל 4 שנים ישלח משרד הרווחה והשירותים החברתיים מכתב להורים המידע אותם בצורך לבצע אבחון מוגבלות שכלית התפתחותית במשרד הרווחה. מגיל 5 שנים  תיקבע זכאות בהתאם לאבחון מהאגף למוגבלות שכלית התפתחותית, או בהתאם לתפקוד הילד/ה באותה העת. ניתן לקבוע המשך זכאות בהתאם להמצאת אבחון מהאגף לטיפול באדם עם מש"ה, גם ללא זימון לוועדה.  במידה ואין אבחון ברור עד גיל 5 שנים, אזי יש לזמן את המשפחה והילד/ה לוועדה לבחון המשך הזכאות. | קביעת זכאות תתבצע על בסיס 2 המסמכים הבאים:   1. אבחון רופא התפתחותי מהמכון להתפתחות הילד. 2. אבחון פסיכולוג מהמכון להתפתחות הילד.   לא ניתן לקבוע זכאות בשל DQ62 ומטה ללא 2 המסמכים האמורים.  מן הראוי יהא לתת את ההחלטה בהסתמך על מסמכים אלו בלבד, ללא צורך בזימן הילד/ה ו/או ההורים- הן בתביעה הראשונה והן בתום זמניות.  במידה והרופא/ה סבור/ה שיש לזמן את הילד לועדה, יש לנמק הבקשה. |